CELEX: C2007/117/45
Language: et
Date: 2007-05-26 00:00:00
Title: Kohtuasi T-89/07: 23. märtsil 2007 esitatud hagi — VIP Car Solutions versus Euroopa Parlament

26.5.2007   
            
            
               ET
            
            
               Euroopa Liidu Teataja
            
            
               C 117/29
            
         23. märtsil 2007 esitatud hagi — VIP Car Solutions versus Euroopa Parlament
   (Kohtuasi T-89/07)
   (2007/C 117/45)
   Kohtumenetluse keel: prantsuse
   Pooled
   
      Hageja: VIP Car Solutions (Hoenheim, Prantsusmaa) (esindaja: advokaat G. Welzer)
   
      Kostja: Euroopa Parlament
   Hageja nõuded
   
               —
            
            
               Tühistada Euroopa Parlamendi otsus jätta sõlmimata hankeleping PE/2006/06/UTD/1 — transporditeenused Euroopa Parlamendi liikmetele plenaaristungite ajal Strasbourgis, mis tehti teatavaks 24. jaanuaril 2007;
            
         
               —
            
            
               tühistada kõik hilisemad õigusaktid;
            
         
               —
            
            
               mõista parlamendilt välja kahjuhüvitis 500 000 eurot;
            
         
               —
            
            
               mõista kohtukulud välja parlamendilt;
            
         
               —
            
            
               mõista parlamendilt välja hüvitis 5 000 euro suuruses summas kulude eest, mille väljamõistmist ei saa nõuda.
            
         Väited ja peamised argumendid
   Hageja vaidlustab Euroopa Parlamendi otsuse, millega lükati tagasi tema pakkumine pakkumiskutsele PE/2006/06/UTD/1 — transporditeenused Euroopa Parlamendi liikmetele plenaaristungite ajal Strasbourgis (1).
   Oma hagi toetuseks viitab hageja esiteks hankelepingus sisaldunud lepingu sõlmimise kriteeriumide rikkumisele eelkõige seoses hinnaga, kuna ta väidab olevat pakkunud kõige madalama hinna, ning kuna seda kriteeriumi pidi lepingu sõlmimisel arvestatama 55 % ulatuses.
   Veel väidab hageja, et vaidlustatud otsus rikub finantsmääruse (2) artiklit 100, mille kohaselt teatavaid andmeid ei ole vaja avalikustada, kui see kahjustaks eraettevõtjate õigustatud ärihuve või võiks moonutada nendevahelist ausat konkurentsi. Hageja sõnul ei kuulunud tema poolt küsitud teave — hankemenetluse võitja pakutud hind — nimetatud artikli kohaldamisalasse ja järelikult oli talle selle teatamisest keeldumine õigusvastane.
   
      (1)  Lepingu sõlmimise teade „Transporditeenused juhiga auto ja minibussiga Euroopa Parlamendi liikmetele plenaaristungite ajal Strasbourgis”, ELT S 2006, 177-187988.
   
      (2)  Nõukogu 25. juuni 2002. aasta määruse (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust.